section_heading: Difuzijska pumpa
paragraph_text: Difuzijska pumpa (sisaljka, crpka) je uređaj za postizanje visokog vakuuma (oko 10<sup>–4</sup> Pa). Grijanjem žive ili ulja (već prema tipu pumpe) u posudi kojoj se stijenke hlade tekućim dušikom, i u kojoj je rotacijskom vakuum sisaljkom postignut tlak od najviše 10<sup>–1</sup> Pa, dolazi do isparavanja (žive ili ulja), otapanja molekula zraka difuzijskim procesima (otuda ime) te kondenzacije na hlađenim stijenkama. Unutar difuzijske pumpe, rotacijskom se pumpom na dnu održava tlak oko 10<sup>–1</sup> Pa, dok u gornjem dijelu odvođenjem molekula plina tlak opada do ravnotežnog od oko10<sup>–4</sup> Pa. Difuzijska pumpa služi u laboratorijskim istraživanjima, kod proizvodnje poluvodiča, elektroničkih dijelova i slično.<ref> difuzijska pumpa, "Hrvatska enciklopedija", Leksikografski zavod Miroslav Krleža, www.enciklopedija.hr, 2016.